临港新片区中运量T2线

临港新片区中运量T2线，又叫临港中运量2号线，是中华人民共和国上海市浦东新区临港新片区个第二条数字轨道电车线路 ，也是中国头一条应用氢能源动力个中运量公共交通线路 ，勒拉2022年10月28号开通试运营，11月20号正式开通运营 。

 线路 
临港中运量2号线从地铁16号线、临港中运量1号线滴水湖站出发，走临港大道、环湖西三路、海港大道、沪城环路、橄榄路到T1线个水华路站，全长大约码子8.7公里，有8座车站（实际运营停靠站点可以根据需求调整）  。该线路勒拉2021年底开工，曾经计划勒拉2022年上半年开通，但受到疫情影响，一路拖到2022年8月19号纔开始车辆测试  ，勒拉2022年10月28号开通试运营 。

2023年7月1号起，临港中运量T1线，T2线调整走向，改用常规个双开门公交车。

+ 临港新片区中运量T2线车站列表 车站名称  换乘交通  备注 滴水湖站  地铁16号线、临港中运量T1线  环湖西三路临港大道（上海天文馆）  临港中运量T1线  申港大道东（青少年活动中心）  临港中运量T1线  古棕路（临港六院）  临港中运量T1线  美人蕉路（临港中心）  临港中运量T1线  上元路站  临港中运量T1线  橄榄路站  临港中运量T1线  申港大道站   杞青路站   临港大道站  上海轨道交通16号线  临港大道环湖西三路（上海天文馆）  临港中运量T1线  滴水湖站  地铁16号线、临港中运量T1线 

 票价 
中运量T2线单一票价2块 ，好用现金、上海交通卡（实体卡搭手机交通卡）买票或者手机支付，弗设零找。享受同地面公交、轨道交通个换乘优惠。

 车辆 
临港中运量2号线用个车辆勒拉2021年12月20号出厂。临港中运量2号线用个车还是用数字轨道磁钉技术，但动力电源畀改成氢燃料电池，一次加氢15分钟好跑100公里。临港新片区正勒拉造对应个加氢站，未来T1线也会得调成氢动力车辆 。箇车子拿T1线车辆里个三块屏幕合并成一块大屏幕，还设360°全景影像，方便车辆打弯 。

 参考资料 

Category:上海公交路线
Category:浦东新区
2